***IZVJEŠTAJ***

***o radu TO opštine Žabljak***

***za 2015.godinu***

*Turistička Organizacija opštine Žabljak kao glavni cilj svoje djelatnosti ima promociju turističke ponude našeg grada i durmitorske regije, njenih turističkih potencijala, ljepote i mogućnosti.*

*Svakako ne manje važno je pružanje pravovremenih i tačnih informacija vezano za mogućnosti smještaja, cijena, turističkih atrakcija, preporučujemo šta bi svaki gost morao posjetiti (vidjeti), dajemo informacije o kulturnim i sportskim manifestacijama, istorijskim i kulturnim spomenicima, kao i mnogo drugih savjeta i informacija koje su gostu potrebne da se sigurno i bezbjedno osjeća u našem gradu i da sa sobom ponese dobre utiske o gradu i regiji.*

*Kao i prethodnih godina, Stručna služba TO Žabljak i u 2015.godini, posebnu pažnju posvetila je zajedničkom nastupu ukupne turističko ugostiteljske privrede na svim nama dostupnim sajmovima i promocijama.*

*Nastojimo turističku ponudu Žabljaka, posebno u inostranstvu, vezati sa ponudom susjednih opština koje gravitiraju durmitorskoj regiji, odnosno opštinama koje povezuje NP Durmitor, što je u 2015.godini dalo dobre rezultate, ali oni mogu biti monogo bolji i na tome svakodnevno radimo.*

*Turistička organizacija Žabljak ima izuzetno dobru saradnju sa resornim ministarstvom, NTO, relevantnim organizacijama i agencijama koje se bave turizmom, a sve u cilju bolje i kvalitetnije promocije Žabljaka kao turističke destinacije.*

*Posebno moramo naglasiti izuzetnu posjetu našem info-punktu u 2015.godini, u toku ljetnje sezone, gdje smo svakodnevno imali veliki broj gosti, posebno iz inostranstva.*

*Turistička organizacija zajedno sa turističko-ugostiteljskom privredom u 2015.godini predstavila je ponudu našeg grada i durmitorske regije na sledećim promocijama i sajmovima:*

*17.02.-22.02 Promocija ponude za ljeto 2016., Beograd*

*05.02.-06.02. sajam turizma, Tirana*

*03. – 05.04. 2015.g.- Sajam turizma „METUBES 2014“- Budva;*

*\* 10. – 14.04.2015.g.- Sajam turizma Novi Sad;*

*\* 10. – 11.05.2015.g.- Promocija ljetnje turističke sezone u Podgorici-*

*\* 22. – 23.11.2015.g.- Promocija zimske turističke sezone u Podgorici-*

*Osim ovih nastupa na sajmovima i promocijama, učestvovali smo u više kampanja i projekata, a sve u cilju bolje promocije turističke ponude, kao što su: „Bijeg na snijeg“, „Više od turizma“- (gastronomija), „Valorizacija kulturne baštine srednjevjekovnih stećaka na zapadnom Balkanu“...*

*Moramo naglasiti da naše nastupe i promocije ne bi mogli kvalitetno odraditi da nemamo izuzetnu saradnju i pomoć NTO Crne Gore, uz čiju pomoć smo u 2015.godini promovisali turističku ponudu Žabljaka na skoro svim sajmovima i promocijama gdje je nastupala NTO Crne Gore i predstavljala ponudu naše države.*

*Tokom 2015. Godine ugostili smo mnoge tour operatere iz zemalja zapadnog tržišta.*

*- organizovali sastanak LTO sjevera sa predstavnicima NTO Crne Gore, tema „Kako bolje promovisati prirodne ljepote sjevera“ ;*

*– sa marketing agencijom „FLEKA“-angažovanom od strane resornog ministarstva promovisali smo turističku ponudu Žabljaka na svim poznatim turističkim sajtovima i web portalima;*

*-sa grupom gosti iz Rusije organizovali smo na reonu Crnog jezera i šire regije grada takmičenje u orijentiringu.*

*U toku 2015.godine oko 200 CD-ova filma o Žabljaku podijelili smo na sajmovima i promocijama, štampali flajere (zimski-ljetnji motivi) 3000 komada.*

*U toku 2015.godine nastupali smo na skoro svim TV kućama u Crnoj Gori i to u više navrata i promovisali turističku ponudu našeg grada takođe i u dnevnim i turističkim časopisima Crne Gore i regiona.*

*Kao i prethodnih godina Turistička organizacija Žabljak za novogodišnje praznike skromno je okitila grad, prema sredstvima sa kojima smo raspolagali.*

*U 2015.godini, po podacima sa kojima raspolaže TO Žabljak, u našem gradu je ostvareno 10% noćenja više nego u 2014. godini*

*Napominjemo da je 2015. Godina bila rekordna godina kada je u pitanju posjećenost Žabljaka*

*Po našim analizama i mišljenju- što je ujedno i mišljenje turističko-ugostiteljskih poslenika grada, vremenski uslovi posebno u toku zimske sezone, negativno su uticali na broj ostvarenih noćenja, zbog nedostatka snijeznog pokrivača*

*U Stručnoj službi TO Žabljak stalno su zaposlena tri radnika.*

*U 2015.godini održali smo dvije sjednice Skupštine TO Žabljak, dvije sjednice Izvršnog odbora TO i jednu sjednicu Nadzornog odbora TO.*

*Pored svega navedenog smatramo da u cilju bolje promocije turističkog proizvoda Žabljaka i naše regije, neminovno je još više raditi, uspostavljati još bolju saradnju i komunikaciju sa svim turističko ugostiteljskim poslenicima našeg grada, TO iz okruženja, NTO Crne Gore, Ministarstvom održivog razvoja i turizma, kao i svim relevantnim subjektima koji mogu biti partneri u radu i postizanju boljih rezultata turističke privrede našeg grada.*

*Žabljak, Stručna služba TO opštine Žabljak*

*Januar 2015.g. Direktor*

*Nikolić Borislav s.r.*